El Departament d'Educació crea el Programa d'innovació pedagògica "araArt" amb la finalitat de fomentar i posar en valor projectes artístics que es porten a terme en el si d'un centre d'educació infantil, primària o secundària, en col·laboració amb una escola artística, un equipament cultural, o institucions, entitats i associacions artístiques, per promoure l'equitat i la qualitat del sistema educatiu reflectida en la millora de les capacitats i competències de l'alumnat participant.
Els objectius del Programa d'innovació pedagògica "araArt" són:
- Potenciar les arts per millorar les capacitats i les competències bàsiques de l'alumnat d'educació infantil, primària i secundària, i contribuir a estructurar el seu pensament.
- Generar situacions d'aprenentatge vinculades a les arts que afavoreixin l'aprenentatge de l'alumnat, tot atenent la diversitat i fomentant la inclusió.
- Promoure l'obertura i les aliances dels centres amb l'entorn i contribuir a desenvolupar estratègies de projecció externa.
- Fomentar el gust per les arts entre la comunitat educativa i aportar futur públic per a les arts i la cultura.
- Generar oportunitats per detectar i promoure el talent en l'àmbit de les arts tot atenent la diversitat.
- Contribuir a la formació del professorat a través de la col·laboració dels mestres i professors del sistema educatiu amb el professorat dels ensenyaments artístics i els professionals de l'àmbit de les arts.
- Generar espais de treball en xarxa entre els centres educatius.
Els projectes artístics "araArt" es duran a terme en un centre d'educació infantil, primària o secundària, en col·laboració amb una escola artística, un equipament cultural, o institucions, entitats i associacions artístiques.
Aquests darrers tindran un paper destacat en l'acompanyament dels docents i alumnes, durant el procés d'aprenentatge, a través de la participació en la realització de les activitats que componen els projectes generats.
El programa "araArt" té dues modalitats:
a) La modalitat A, per a centres que en el moment de fer la sol·licitud estan portant a terme un projecte artístic de les característiques que s'estableixen en aquesta resolució.
b) La modalitat B, s'adreça als centres que volen començar un projecte artístic de les característiques que s'estableixen en aquesta resolució.
Els destinataris del programa "araArt" són els centres educatius que imparteixen ensenyaments d'educació infantil, primària i secundària del Servei d'Educació de Catalunya i el centre col·laborador o agent artístic extern.
Els centres col·laboradors poden ser les escoles de música o dansa autoritzades pel Departament d'Educació, o els conservatoris i centres professionals de música i de dansa, o les escoles d'arts plàstiques i disseny o els centres que imparteixin els títols propis de la Generalitat de l'àmbit d'arts escèniques, del Servei d'Educació de Catalunya.
Els agents artístics externs poden ser equipaments culturals, institucions, entitats i associacions artístiques.
El nombre màxim de centres educatius que podran prendre part en la primera convocatòria són:
20 centres de titularitat pública per la Modalitat B.
Els projectes dels centres participants en el Programa "araArt" tindran una durada mínima de 3 cursos i inclouran les fases següents:
a) Primera fase o fase de diagnòstic, disseny i elaboració del projecte: cerca del centre col·laborador o agent artístic extern, signatura del conveni de col·laboració, formació inicial, disseny del projecte, determinació de la coordinació i de l'equip impulsor que portarà a terme el projecte.
b) Segona fase o fase d'implementació: aplicació plena i desenvolupament del projecte, formació permanent treball en xarxa amb altres centres "araArt", avaluació de seguiment del projecte.
c) Tercera fase o fase de consolidació, avaluació final i transferència: accions de retorn a l'entorn, avaluació i memòria final, continuació del treball en xarxa.
A la finalització del projecte caldrà entregar una memòria final segons model facilitat al portal de centres.
RESOLUCIÓ EDU/1490/2019, de 29 de maig, per la qual es crea el Programa d'innovació pedagògica "araArt"
Itineraris artístics: un nou model formatiu.
Els Itineraris artístics són un model de formació en línia que apoderen als docents i a l'alumnat a fer els recorreguts de formació que més s'adapten a les seves necessitats o a les del centre partint d'una concepció d'educació artística oberta, transversal i compartida.
Es porta a terme en xarxa i tenint en compte que en la societat del coneixement hi ha molts temps, espais d'aprenentatge i agents educadors.
Els itineraris resultants son diferents i personalitzats als interessos de cadascú..
Durant el curs 2018/19, l'institut El Morell, va començar un nou projecte anomenat: "Un Museu a l'aula", amb la col·laboració del CRP del Tarragonès i El Museu de la Vida Rural de l'Espluga de Francolí.
Aquestes dues organitzacions ofereixen una formació inicial al professorat i a l'alumnat partint de les necessitats pròpies del centre.
El projecte està liderat pel departament de tecnologia.
La Yolanda Beltran, la Susana Bujalance, l'Eva Vandellós i la Roser Servalls, expliquen el procés d'adaptació del projecte en temps de confinament, la valoració que en fan i les propostes per al curs vinent.
L'artista de la setmana: descobrim, analitzem, creem, compartim.
La Immaculada de Vilassar de Dalt integra en el seu PEC els quatre pilars de l'aprenentatge definits per la Unesco; Aprendre a conèixer, Aprendre a ser, Aprendre a conviure, Aprendre a fer.
La Júlia i en Gerard de Castro (5è i 2n de primària), en Najim Vega i la Martina Valdés (4t de primària), la Paula i la Lila Tomàs (6è i 3r de primària) i en Dimas Fàbregas (director de l'escola) ens expliquen la proposta didàctica "L'artista de la setmana".
És una proposta competencial de creació que parteix del coneixement de l'obra de diversos artistes contemporanis.
Nenes i nens han de descobrir, tenir iniciativa, actuar de manera autònoma, pensar i comunicar idees, representant-les i expressant-les amb un llenguatge visual i plàstic.
L'avaluació del centre com a organització que aprèn.
Institut Bellvitge que té itineraris artístics i és un centre de la Xarxa Cb.
L'avaluació del procés d'aprenentatge continu dels centres com a organitzacions que aprenen té ara més importància que mai.
La Clara Cobo, directora de l'Escola Sant Climent; la Betlem Cuesta, docent i propera coordinadora pedagògica de l'Institut Escola Les Vinyes; la Maribel Tarrés, directora de l'Institut Jaume Cabré i l'Adela Barreda, directora de l'Institut Bellvitge, ens parlen dels sistemes de reflexió i avaluació per anar ajustant i adaptant les propostes a la realitat educativa presencial, mixta i virtual, i l'atenció constant a les necessitats de tot l'alumnat per aconseguir oferir un servei de qualitat on l'inclusió i l'equitat estiguin garantides.
Jornada de la Xarxa CB realitzada el dia 3 de juliol de 2020.